<classify> KOCHA Mkuu wa Simba, Patrick Aussems amesema kuwa usajili waliofanya Simba ni mzuri licha ya baadhi ya wachezaji aliowataka kuwakosa. Aussems amesema kuwa alipokuwa likizo aliacha orodha ya wachezaji nane na kati ya hao hawajasajiliwa wote mpaka sasa ila waliosajiliwa ameona uwezo wao sio mbaya. Natengeneza kikosi bora kwa ajili ya msimu ujao na nimefanikiwa kwa kiasi fulani mpaka sasa kuwaandaa vijana na nimeona wote wapo vizuri na wanajuhudi kubwa uwanjani. Niliacha majina nane kabla ya kuondoka kwenda likizo na baadhi wamesajiliwa, Msudan nilimuona muda mrefu na nimempenda kiukweli ila wengine bado hawajasajiliwa lakini waliopo sio wabaya wanafanya kazi kwa juhudi, amesema Aussems. Wachezaji wapya ambao waesajiliwa na Simba ni pamoja na Wilker Henrique da Silva , Gerson Fraga Viera, Tairone da Silva hawa ni raia wa Brazili wamesaini kandarasi ya miaka miwili. Wengine ni Sharaf Eldin Shiboub Ali Abdalrahman raia wa Sudan, Beno Kakolanya, Miraj Athuman, Francis Kahata, Ibrahim Ajib na Gadiel Michael. Nimeridhishwa na ninachokiona lakini huu ni mwanzo wa maandalizi bado tuna muda- Kocha Mkuu Patrick Aussems kuhusu wachezaji wapya. NguvuMoja A post shared by Simba Sports Club simbasctanzania on Jul 25, 2019 at 9:07am PDT  <topic>: MICHEZO 